# ROMÂNIA Anexa nr.2 la HCL 11/2023

Județul Timiș

Comuna BÂRNA

 **REGULAMENTUL**

 **Serviciului pentru gestionarea câinilor fără stăpân al comunei BÂRNA**

 **Capitolul I-Reglementări legale, semnificații termeni și expresii:**

Art.1.- Prezentul regulament stabilește cadrul juridic și condițiile în care își desfășoară activitatea Serviciul pentru gestionarea câinilor fără stăpân al comunei BÂRNA , în conformitate cu reglementările prevăzute în:

 -OUG nr. 155/2001 privind aprobarea programului de gestionare a câinilor fără stăpân ,

 -HG nr.1059/2013 de aprobare a NM de aplicare a OUG nr.155/2001,

 -Legea nr. 205/2004,privind protecția animalelor,

 -Ordinul nr.31/2008 de aprobare a NM de aplicare a legii nr. 205/2004,

 -Legea nr.10/2020 de modif/compl. a OG nr. 71/2002 privind organizarea și funcționarea serviciilor publice de administrare a domeniului public și privat de interes local;

 -Regulamentul (CE) nr.1/2005/22.12.2004 privind protecția animaelor în timpul transportului.

 Art.2.-În prezentul Regulament, termenii și expresiile au următoarele semnificații:

 a-câine fără stăpîn:-orice câine crescut,adăpostit,ținut pe domeniul public,în locuri publice ,în afara proprietății stăpânului sau deținătorului acestuia,necontrolat,nesupravegheat,liber,abandonat,inclusiv cei identificați prin microcipare.

 b-deținător de câine-proprietarul câinelui,precum și orice persoană care are în îngrijire unul sau mai mulți câini,

 c-revendicarea câinelui-solicitarea de restituire a câinelui,formulată de persoana care a deținut anterior câinele,

 d-abandonul câinelui –lăsarea unui câine aflat înproprietatea sau îngrijirea omului,pe domeniul public,fără hrană,adăpost și tratament medical.

 e-eutanasiere-act de sacrificare prin procedee rapide și nedureroase a câinilor fără stăpân care sunt bolnavi cronici și incurabili ori care nu au fost revendicați sau adoptați în condițiile și termenele prevăzute de lege.

 f-adăpost public-adăpost pentru câinii fără stăpân ce aparține comunei BÂRNA, și deservește comuna,administrat de operatorii serviciului pentru gestionarea câinilor fără stăpân;

 g-adăpost privat-adăpost pentru câinii fără stăpân, care aparține unei persoane juridice,asociație,fundație care desfășoară activități în domeniul protecției animalelor;

 h-adopție-procedura de preluare în proprietate a câinilor fără stăpân din adăposturi,de către persoane fizice sau juridice, cu respectarea art.5 din lg. Nr. 205/2004;

 i-adopție la distanță-procedura prin care ,în cond. art.7 al.2 și 5 din OUG 155/2001 pf și pj își pot asuma responsabilitatea suportării cheltuielilor necesare întreținerii câinilor fără stăpân în adăposturile publice, pe perioada prevăzută de art. 4 alin.1 din OUG 155/2001;

 j-capturare-operațiunea de prindere a câinilor efectuată de operatorii serviciului de gestionare a câinilor fărăstăpân;

 k-câine agresiv-orice câine definit ca atare de OUG 55/2002 privind regimul de deținere a câinilor periculoși sau agresivi;

 l-câine periculos-orice câine definit ca atare de OUG 55/2002 privind regimul de deținere a câinilor periculoși sau agresivi;

 m-gestionarea câinilor fără stăpân –ansamblu de operațiuni și proceduri care au ca scop controlul populației de câini fără stăpân;

 n-identificare-operațiunea prin care se atașează câinelui un mijloc de identificare,precum și operațiunea de citire a mijlocului de identificare și stabilire a datelor de identitate ale deținătorului câinelui sau locului de proveniență a acestuia;

 o-înregistrare-operațiunea prin care datele inscripționate pe mijlocul de identificare al câinelui precum și alte date,sunt introduse în registrele de evidență a câinilor;

 p-vecini- proprietarii spațiilor locative care au cel puțin un perete comun cu spațiul în care urmează să fie adăpostiți câinii adoptați din adăposturile publice;

 r-unitate de ecarisaj/unitate de neutralizare a deșeurilor de origine animală-orice unitate definită ca atare la art.2 lit.h și jdin OUG nr. 47/2005 privind regimul de neutralizare a deșeurilor de origine animală.

 **Capitolul II-Organizarea și funcționarea Serviciului pentru gestionarea câinilor fără stăpân al comunei BÂRNA ;**

 Art.3.- Serviciul pentru gestionarea câinilor fără stăpân al comunei Bârna ,acționează în interesul comunității locale și răspunde față de modul în care organizează,coordonează și controlează gestionarea câinilor fără stăpân de pe raza UAT BÂRNA.

 Art.4-Serviciul pentru gestionarea câinilor fără stăpân al comunei BÂRNA urmărește reducerea numărului de câini fără stăpân,ameliorarea sănătății și bunăstării câinilor din adăposturi, stoparea înmulțirii necontrolate,prevenirea abandonului și a pierderii câinilor,facilitatea recuperării câinilor pierduți,reducerea apariției rabiei și a altor zoonoze,reducerea riscurilor asupra sănătății oamenilor,prevenirea agresivității asupra oamenilor și animalelor.

 Art.5.-Serviciul pentru gestionarea câinilor fără stăpân al comunei BÂRNA realizează următoarele activități:

 a-capturarea câinilor fără stăpân;

 b-transportarea câinilor la adăpost;

 c-cazarea,hrănirea,deparazitarea,vaccinarea antirabică,sterilizarea și controlul bolilor câinilor în adăpost, cu respectarea normelor și măsurilor sanitar-veterinare în vigoare;

 d-identificarea și înregistrarea câinilor fără stăpân,

 e-eutanasierea câinilor fără stăpân care sânt bolnavi cronici,incurabili;

 f-adopția,adopția la distanță și revendicarea câinilor.

 Art.6.-Serviciul pentru gestionarea câinilor fără stăpân al comunei BÂRNA ,în baza evaluării numărului de câini fără stăpân aflat pe raza UAT BÂRNA , va întocmi un Plan de acțiune pentru gestionarea acestora, care va cuprinde:

 a-prezentarea teritoriului (suprafață,număr locuitori);

 b-evaluarea numărului de câini fără stăpân,sterilizați /nesterilizați de pe raza UAT BÂRNA,

 c-prezentarea resurselor materiale necesare (număr mijloace transport,capacitatea acestora,capacitatea de cazare totală,capacitatea de cazare alocată pentru câinii adoptați la distanță;

 d-prezentarea resurselor de personal necesare pentru capturare, transport,îngrijire:

 e-prezentarea măsurilor /acțiunilor , graficul și termenele de realizare;

 Art.7.-Serviciului pentru gestionarea câinilor fără stăpân al comunei BÂRNA va organiza și gestiona o bază de date proprie cu evidența câinilor fârâ stăpân existenți pe raza UAT,a celor capturați.

 Art.8-În acest sens, se va ține la nivelul Serviciului un Registru de evidență a câinilor fără stăpân,vizat de medicul veterinar de circumscripție.

 Art.9.-In structura organizatorică a Serviciului pentru gestionarea câinilor fără stăpân al comunei BÂRNA, se va asigura încadrarea a cel puțin unui tehnician veterinar pentru evidență și supraveghere,identificarea și înregistrarea făcându-se exclusiv de personal medical veterinar calificat.

 Art.10-Competențele personalului încadrat:

 a-asigură tratament medical,îngrijire și atenție câinilor fără stăpân din incinta adăpostului;

 b-supraveghează animalele capturate și adăpostite;

 c-înregistrează câinii fără stăpân,utilizând formularul individual de capturare conform reglementărilor legale;

 d-orice alte activități incidente.

 Art.11-Serviciul pentru gestionarea câinilor fără stăpân al comunei BÂRNA are obligația de a asigura tuturor câinilor din adăpostul public, condiții de cazare,hrană și apă în cantitate suficientă,tratament medical,îngrijire și atenție,în conformitate cu prevederile legale în domeniu;

 Art.12-Serviciul pentru gestionarea câinilor fără stăpân al comunei BÂRNA poate încheia protocol de colaborare cu UAT învecinate, parteneriate cu organizațiile de protecție a animalelor interesate în promovarea adopțiilor și sterilizarea câinilor,cu aprobarea Consiliului local.

 Art.13-Activitatea de capturare a câinilor fără stăpân se efectuează,pe tot parcursul anului, conform Planului de activitate.

Art.14-Serviciului pentru gestionarea câinilor fără stăpân al comunei BÂRNA asigură soluționarea cazurilor ce fac obiectul sesizărilor în funcție de gravitatea situației reclamate, de graficul activităților în desfășurare.

**Capitolul III-Capturarea,transportul și adăpostirea câinilor fără stăpân ân adăpostul organizat pe teritorul UAT BÂRNA**

**A-Capturarea și transportul**

Art.15-(1) Reprezentanții Serviciului pentru gestionarea câinilor fără stăpân al comunei BÂRNA, vor captura câinii în următoarea ordine,dată de capacitatea de adăpostire:-

a-câinii care circulă liber,fără însoțitor în zona școlii,grădiniței,

b-câinii care circulă liber în alte zone publice,

c-câinii care circulă liber în zonele periferice ale comunei.

(2) Capturarea,manipularea,încărcarea câinilor fără stăpân în autovehicule destinate transportului, marcate vizibil cu inscripția serviciului și nr. telefon, transportul acestora se face cu respectarea prevederilor legale în materie;

(3) Imobilizarea câinilor fără stăpân se face sub stricta supraveghere a medicului veterinar în cazul administrării de la distanță de substanțe stupefiante sau psihotrope;

(4) Este interzisă mutarea câinilor fără stăpân din zona în care se află în altă zonă.

Art.16-Capturarea,manipularea,încărcarea câinilor fără stăpân în autovehicule și transportul acestora se face cu respectarea prevederilor legale în materie.

Art.17-Imediat după capturare, personalul specializat din cadrul Serviciului pentru gestionarea câinilor fără stăpân al comunei BÂRNA completează formularele individuale stabilite.

**B-Adăpostirea**

Art.18-Câinii fără stăpân capturați vor fi transportați în adăpostul special amenajat,în comuna BÂRNA , unde vor fi cazați,cu respectarea prezentului regulament.

Art.19-La intrarea în adăpostul public personalul veterinar din Serviciului pentru gestionarea câinilor fără stăpân al comunei BÂRNA,preia fișele individuale de la echipajul care a efectuat capturarea și transportul,verifică dacă sânt identificați printr-un mijloc de identificare aprobat,înregistrează informațiile minime pentru câinii fără stăpân intrați în adăpost, în Registrul de evidență a câinilor fără stăpân .

Art.20-După înregistrare, se va efectua examenul medical de către medicul veterinar de liberă practică.

Art.21-Serviciului pentru gestionarea câinilor fără stăpân al comunei BÂRNA, va aloca fiecărui câine, la intrarea în adăpost,un număr unic de identificare,reprezentat de numărul de ordine din Registrul de intrare în adăpost.

Art.22-După examenul medical,se va proceda la recuperarea câinilor sănătoși,a celor cu boli ușor tratabile,neagresivi.

Art.23-Adăpostul public va avea padocuri de izolare destinate câinilor bolnavi/răniți,pentru îngrijire separată.

Art.24-Accesul publicului în adăpost va fi permis de luni până vineri,între orele 10,00-16,00 pentru vizitare, revendicare,adopție.

Art.25-In padocul comun vor fi cazați restul câinilor fără stăpân capturați și înregistrați în aceeași zi.

Art.26-Padocurile individuale (boxe/cuști) se vor individualiza și marca cu un număr unic pe adăpost .

 Art.27-În adăpostul public se interzice:

 a-nerespectarea obligativitățiihrănirii de 3 ori pe zi a cățeilor cu vârsta între 6-12 săptămâni;

 b-nerespectarea obligativitățiihrănirii de 2 ori pe zi a cățeilor cu vârsta între 12 săptămâni și 2 luni;

 c-neefectuarea tratamentelor medicale câinilor bolnavi/răniți;

 d-cazarea femelelor cu pui în boxe cu alți câini maturi;

 e-cazarea câinilor fără separarea potrivit criteriilor de talie, agresivitate;

 f-adăpostirea câinilor în boxe în care podelele sînt acoperite cu apă;

 g-dezinfectarea boxelor fără scoaterea câinilor în exterior.

 Art.28-Personalul angajat are următoarele obligații:

 a-să permită accesul în incinta adăpostului conform programului de vizitare;

 b-să identifice/legitimeze orice persoană care solicită accesul în adăpostul canin;

 c-să completeze într-un Registru de vizite, datele personale ale vizitatorilor și scopul :-vizită/revendicare/adopție/donație ;

 d-să monitorizeze modul de desfășurare a vizitelor,

 e-să permită filmarea,fotografierea;

 f-să răspundă cu amabilitate ,în măsura competențelor,întrebărilor vizitatorilor;

 g-să nu facă declarații publice referitoare la activitatea de gestionare a adăpostului, această sarcină fiind atribuită persoanelor abilitate;

 h-să afișeze la loc vizibil prezentul Regulament,Planul de activități,Programul de vizită,

 i-să informezeadministratorul adăpostului (Consiliul local) privind eventuale abateri, nereguli constatate;

 j-să nu consume băuturi alcoolice în incinta adăpostului,

 k-să fumeze în locuri special amenajate și inscripționate în acest sens.

 l-nerespectarea Regulamentului atrage răspunderea disciplinară,civilă sau penală,după caz.

 Art.29-Obligațiile vizitatorilor:

 a-să se legitimeze cu actul de identitate;

 b-să precizeze scopul vizitei și să semneze în registrul de vizite;

 c-dacă revendică un animal, va prezenta carnetul de sănătate semnat de medicul veterinar;

 d-să respecte zonele de vizitare, fiind interzis accesul în boxe;

 e-să manifeste o atitudine cuviincioasă în discuțiile cu lucrătorii adăpostului;

 f-să nu deschidă ușile de acces în boxe,alte padocuri, creând riscul ieșirii din incintă a acestora;

 g-să nu arunce/administreze mâncare sau medicamente câinilor;

 h-să păstreze curățenia în incinta adăpostului,să arunce deșeurile în coșuri de gunoi, să nu deterioreze cuștile,gardurile etc

 i-să nu consume băuturi alcoolice, să nu fumeze în afara locurilor inscripționate;

 j-să se abțină de la a perturba activitatea salariaților, de a intimida sau de a da indicații ;

 k-grupurile de vizitatori vor fi însoțite obligatoriu de un salariat al adăpostului.

 **Cap.IV-Informarea populațieiîn vederea revendicării/adopției .Notificarea deținătorilor**

 Art.30-Serviciul pentru gestionarea câinilor fără stăpân al comunei BÂRNA va promova revendicarea și adopția , va informa populația cu privire la programul de funcționare a adăpostului public,asigurând transparența prin afișare la adăpost și pe site-ul wwwprimariabirna.ro.

 Art.31-În cazul în care câinele fără stăpân este identificat printr-un mijloc e identificare stabilit potrivit legii,Serviciul pentru gestionarea câinilor fără stăpân al comunei BÂRNA are următoarele obligații:

 a-să stabilească identitatea și domiciliul proprietarului,

 b-să notifice proprietarul câinelui în baza datelor din Registrul de evidență a câinilor fără stăpân;

 Art.32-Proprietarii au obligația să se prezinte pentru revendicarea și preluarea câinelui în termen de 7 zile de la notificare;

 Art.33-În vederea recuperării câinelui revendicat, proprietarul va achita contravaloarea sumelor cheltuite pe perioada staționării în adăpost.

 **Capitolul V Revendicarea și adopția.**

 Art.34-În termen de 14 zile lucrătoare câinii capturați și înregistrați pot fi revendicați și adoptați conform procedurii de mai jos:

 a-în primele 7 zile lucrătoare de la data înregistrării în registrul de evidență,câinii pot fi revendicați de proprietari;

 b-după expirarea termenului de mai sus și până la expirarea celor 14 zile lucrătoare, câinii pot fi revendicați sau adoptați de orice persoană fizică sau juridică, română sau străină,conform prezentului Regulament și a prevederilor legale în materie;

 c-înainte de revendicare/adoptare, se face obligatoriu examenul medical, deparazitarea,vaccinarea antirabică,sterilizarea și identificarea prin microcipare;

 d-revendicarea și adopția se fac pe baza unei declarații-angajament ,pe proprie răspundere din care să rezulte asigurarea condițiilor de creștere/adăpostire, precum și dovezi ale existenței resurselor materiale, financiare și de spațiu..

 Art.35-În cazul în care proprietarul nu poate ridica câinele în termenul de 14 zile lucrătoare, din motive justificate,proprietarul are dreptul să recupereze câinele de la adoptator dacă dovedește că a fost în imposibilitatea depunerii cererii de revendicare.

Art.36-Adopția se face gratuit, și se pot depune la Serviciului pentru gestionarea câinilor fără stăpân al comunei Bârna ,imediat după ce câinele a fost cazat în adăpostul public.

Art.37-Cererea de adopție la distanță poate fi depusă electronic, pe adresa primaria.barna@cjtimis.ro , însoțită de declarația-angajament ,pe proprie răspundere din care să rezulte asigurarea condițiilor de creștere/adăpostire, precum și dovezi ale existenței resurselor materiale, financiare și de spațiu.

Art.38-Cheltuielile ocazionate de adopție/adopție la distanță, menținerea în adăpost între data aprobării cererii și data ridicării, prin întocmirea unui deviz estimativ cu următoarele elemente de cost: hrană,medicamente,costuri personal,utilități, materiale.

Art.39-Câinele adoptat va beneficia, la ieșirea din adăpost, de examen medical, deparazitare,vaccinare antirabică,sterilizarea și identificarea prin microcipare;

Art.40-la Serviciului pentru gestionarea câinilor fără stăpân al comunei BÂRNA va utiliza eventualele donații numai în scopul specificat de donator .

**Capitolul VI-Examinarea medicală**

Art.41-Câinii fără stăpân, cu semne clinice de boală, sânt înregistrați și examinați medical cu prioritate la intrarea în adăpostul public. Evaluarea stării de sănătate se face periodic și ori de câte ori este necesar, de către medicul veterinar de liberă practică din circumscripția sanitar-veterinară.

Art.42-Documentele privind examinarea medicală și fișele de observație a câinelui se arhivează și se păstrează pe o perioadă de minimum 3 ani la Serviciului pentru gestionarea câinilor fără stăpân al comunei BÂRNA .

**Capitolul VII-Eutanasierea câinilor fără stăpân**

Art.43-Câinii diagnosticați cu boli incurabile în urma examenului medical efectuat de medicul veterinar, pot fi eutanasiați de îndată, în condițiile prevăzute de legislația în vigoare și în baza fișei de observație.

(2) În cazul în care câinele diagnosticat este identificat, acesta poate fi eutanasiat numai cu acordul proprietarului.

Art.44.-Câinii nerevendicați vor fi eutanasiați în baza dispoziției emisă de persoana împuternicită în acest sens de administratorul adăpostului,în condițiile OG nr. 155/2001.

**Capitolul VIII- Răspunderi și sancțiuni**

Art.45-(1)Încălcarea dispozițiilor prezentului Regulament atrage răspunderea disciplinară,civilă,contravențională sau penală,după caz.

(2) Constituie contravenție următoare fapte;

a- împiedicarea prin orice mijloace a echipelor mobile,în spațiul comunitar, de a-și îndeplini atribuțiile funcționale,precum și agresarea personalului ce capturează câinii fără stăpân;

b-lăsarea nesupravegheată sau abandonul de către persoanele fizice sau juridice a câinilor indiferent de vârstă în spațiul comunitar ;

(3) Contravențiile de mai sus se sancționează cu amendă între 1000 și 2000 lei.

Art.46-Sancțiunea contravențională se constată prin proceseverbale de constatare și aplicare a sancțiunii contravenționale, care cuprinde obligatoriu :

-data și locul unde este încheiat,

-numele,prenumele,calitatea și instituția din care face parte organul constatator,

-datele personale din actul de identitate,CNP,ocupația și locul de muncă al contravenientului,

-descrierea faptei contravenționale, cu indicarea datei,orei și locului în care a fost săvârșită,precum și arătarea împrejurărilor ce pot servi la aprecierea gravității faptei,

-indicarea actului normativ prin care se stabilește și sancționează contravenția,

-posibilitatea achitării în jumătate din minimul amenzii, conform legilor in vigoare;

-termenul de exercitare a căii de atac și organul la care se depune plângerea.

Art.47-Constatarea contravențiilor și întocmirea procesului verbal se fac de către persoanele special desemnate de către primarul comunei Bârna.

Art.48-Prezentul Regulament se completează cu dispozițiile OG nr. 2/2001 privind regimul juridic al contravențiilor, republicată, cu modificările și completările ulterioare.

**Capitolul IX-Dispoziții finale**

Art.49-Prezentul Regulament poate fi modificat/completat prin hotărâre a Consiliului local în situația apariției altor dispoziții legale.

Art.50-Se aduce la cunoștință publică prin afișare pe site-ul www.primariabirna.ro.

R O M Â N I A

JUDEȚUL TIMIȘ

# CONSILIUL LOCAL AL COMUNEI BÂRNA

Tel/fax: 0256334415, e-mail : primariabarna@cjtimis.ro

**Anexa nr**.\_\_\_\_\_

 la Regulamentul Serviciului pentru gestionarea câinilor fără stăpân

**CONDIȚII MINIME**

Pentru funcționarea adăpostului public pentru câini

**A-Cazarea câinilor**

1-Câinii trebuie cazați separat pentru a se reduce stresul și a controla starea de sănătate,după următoarele criterii:

a-vârstă

b-sex

c-starea de sănătate

d-grad de agresivitate

e-femelele care alăptează vor fi cazate împreună cu puii.

2-Pardoselile boxelor să fie făcute din material ușor de întreținut, în pantă,cu scurgerea în exterior (canalizare) .

3-Inălțimea boxelor să fie de cel puțin 185 cm ,

4-Materiale utilizate pentru pereți-cărămidă,beton,plasă de sârmă,

5-Adăpostul trebuie să aibă drenaj,ventilație și umiditate corespunzătoare,

6-Acoperișul cuștilor să aibă drenaj,

7-Spațiul exterior se închide cu gard,

8-Să existe apă potabilă în permanență,

9-vasele de apă să fie curate și dezinfectate zilnic,

10-dacă spațiile nu sînt încălzite, se pun obligatoriu scânduri pentru odihnă și culcușuri,

11-Spațiul de eutanasiere și de depozitare a cadavrelor să nu fie accesibile publicului,acestea se țin în saci de plastic, închiși ermetic până la preluare.

**B-Controlul stării de sănătate**

1. Zilnic animalele vor fi examinate clinic de medicul veterinar sau tehnicianul veterinar,orice

eveniment medical va fi înregistrat în fișa individuală și în Registrul de evidență.

2-Personalul adăpostului va fi instruit să recunoască semnele de boală și să le aducă la cunoștință personalului veterinar.

**C-Hrănirea**

1-Cățeii cu vârsta 6-12 săpt.vor fi hrăniți de 3 ori pe zi

2-Câinii de peste 12 săptămâni de 2 ori pe zi.

3-Câinii de peste un an vor fi hrăniți o dată pe zi.

4-Hrana să fie proaspătă,administrată individual și supravegheat.

**D-Curățarea**

1-Boxele vor fi spălate zilnic și dezinfectate săptămânal.

2-Se evită contactul substanțelor dezinfectante cu animalul.

4-Spațiul comun va fi curățat ori de câte ori este nevoie.

**E-Transportul**

1-Se asigură cu vehicul inscripționat adecvat, care să asigure siguranță,protecție împotriva intemperiilor.

2-Să fie echipate cu plasă,scară,cuști metalice instrumente pentru prindere,trusă de prim ajutor, mănuși de protecție.

3-Personalul (șofer,personal de capturare) va fi instruit pentru manevrele ce trebuie efectuate și pentru acordare prim ajutor.

Anexa nr.\_\_\_\_

 la Regulamentul Serviciului pentru gestionarea câinilor fără stăpân

 **FORMULAR INDIVIDUAL DE CAPTURARE**

**1.-Informații despre câine:**

a-Număr de identificare-dacă există

b-Rasa

c-Sex

d-Culoare

e-Semne particulare

f-Talie

-mică (sub 10 kg)

 -mijlocie (11-20 kg)

-mare (peste 20 kg.)

g-Stare generală

 -proastă\_\_\_\_

 -moderată\_\_\_\_

 -bună\_\_\_\_\_

 -foarte bună

**2-Informații privind capturarea**

a-Ziua \_\_\_\_\_luna\_\_\_\_\_\_\_anul\_\_\_\_\_\_\_\_/Ora

b-Locul capturării:-Zona/cartierul\_\_\_\_\_\_\_\_\_\_\_\_\_\_\_\_\_\_\_\_\_\_\_strada\_\_\_\_\_\_\_\_\_\_\_\_\_\_\_\_\_\_\_\_\_\_

**3-Informații privind echipa de capturare**

a-Indicativ mijloc transport\_\_\_\_\_\_\_\_\_\_\_\_\_\_\_

b-Nume\_\_\_\_\_\_\_\_\_\_\_\_\_\_\_\_\_\_\_prenume\_\_\_\_\_\_\_\_\_\_\_\_\_\_\_\_\_\_\_\_\_/Semnătura\_\_\_\_\_\_\_\_\_\_\_\_\_\_

 -Nume\_\_\_\_\_\_\_\_\_\_\_\_\_\_\_\_\_\_\_prenume\_\_\_\_\_\_\_\_\_\_\_\_\_\_\_\_\_\_\_\_\_/Semnătura\_\_\_\_\_\_\_\_\_\_\_\_\_\_

 Anexa nr.\_\_\_\_

 la Regulamentul Serviciului pentru gestionarea câinilor fără stăpân

 **REGISTRUL DE EVIDENȚĂ A CÂINILOR FĂRĂ STĂPÂN**

 CAPTURAȚI PE RAZA UAT BÂRNA

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.Crt | Data capturării | Sex | Adresa/Loc capturare | Caracteristici | Număr unic de identificare  | Microcip/crotaliu | Obs. |
| 0 | 1 | 2 | 3 | 4 | 5 | 6 | 7 |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Anexa nr.\_\_\_\_

 la Regulamentul Serviciului pentru gestionarea câinilor fără stăpân

 DECLARAȚIE-ANGAJAMENT PRIVIND ADOPȚIA/LA DISTANȚĂ

 Nr.\_\_\_\_\_/\_\_\_\_\_\_\_\_\_\_\_\_\_\_\_\_\_\_

1-Persoană juridică

Subscrisa...............................................................................cusediul în.................................................

................................................................................................................................................................

Înregistrată la Registrul comerțului sub nr.\_\_\_\_\_\_\_\_\_\_\_\_\_\_\_\_\_\_\_\_,reprezentată de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_în calitate de\_\_\_\_\_\_\_\_\_\_\_\_\_\_\_\_\_\_\_\_,

legitimat cu act identitate seria\_\_\_\_\_\_\_\_\_\_nr.\_\_\_\_\_\_\_\_\_\_\_\_\_\_\_\_\_eliberat de \_\_\_\_\_\_\_\_\_\_\_\_\_\_\_\_\_

la data\_\_\_\_\_\_\_\_\_\_\_\_\_\_\_\_,telefon/email\_\_\_\_\_\_\_\_\_\_\_\_\_\_\_\_\_\_

2-Persoană fizică

Subsemnatul/a..................................................................................................................cu domiciliul în .............................................................................................................................................................

legitimat cu act identitate seria\_\_\_\_\_\_\_\_\_\_nr.\_\_\_\_\_\_\_\_\_\_\_\_\_\_\_\_\_eliberat de \_\_\_\_\_\_\_\_\_\_\_\_\_\_\_\_\_

la data\_\_\_\_\_\_\_\_\_\_\_\_\_\_\_\_telefon/email\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prin prezenta mă angajez să adopt /la distanță câinele cu numărul de identificare\_\_\_\_\_\_\_\_\_\_\_\_\_\_\_\_\_\_\_/microcipat cu nr.\_\_\_\_\_\_\_\_\_\_\_\_\_\_\_\_\_,trecut în carnetul de sănătate, aflat în adăpostul public al comunei Tormac,în următoarele condiții:

1.-voi suporta cheltuielile de întreținere în adăpost,

2-câinele poate fi preluat oricând de proprietar.

3-adopția încetează de drept dacă nu sînt respectate condițiile de la pct. 1 în termenul prevăzut de regulament sau hotărârea Consiliului local.

Data\_\_\_\_\_\_\_\_\_\_\_\_\_\_\_\_\_

Semnătura adoptatorului\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura reprezentantului

Serviciului pentru gestionarea câinilor fără stăpân BÂRNA \_\_\_\_\_\_\_\_\_\_\_\_\_\_\_\_\_\_\_\_\_\_\_\_